
Hlavnými časťami seminárnej (semestrálnej) práce sú úvod, jadro a záver. Za nimi nasleduje zoznam použitej literatúry, kde sú uvedené všetky zdroje, s ktorými autor pracuje. Ostatné časti (napríklad prílohy) je možné doplniť v závislosti od zvolenej témy, respektíve od zadania práce.
V úvode autor stručne charakterizuje problematiku, ktorá je predmetom práce, uvedie cieľ, problémy a základnú štruktúru práce. Úvod sa započítava do počtu strán, respektíve znakov. Pri písaní sa odporúča používať (v závislosti od charakteru práce) tzv. autorsky plurál – prvá osoba množného čísla.
Odporúčaný typ písma v celej práci je Times New Roman, veľkosť 12. Odporúčané nastavenie strany – riadkovanie 1,5, okraje 2,5 cm zo všetkých strán, orientácia na výšku, formát A4, zarovnanie textu po oboch stranách.

Jadro je hlavná časť práce, jeho členenie je určené typom práce a zvolenou témou. Rovnako ako úvod, aj jadro sa započítava do rozsahu.
Použité citáty, parafrázy, výťahy musí autor zaradiť do zoznamu použitej literatúry. Využíva sa systém mena a dátumu (harvardský systém):
Príklad:
Myšlienka neviditeľného kolégia bola vedecky skúmaná (Crane, 1972). Jeho absenciu medzi historikmi postrehol Stieg (1981b, p. 556). Je možné, ako upozornil Burchard (1965), že nemajú žiadnych asistentov, alebo neochotne poverujú úlohami iných (Smith, 1980; Chapman, 1981).
Obrazový a symbolický materiál, ktorý pomáha pochopiť výklad a argumentáciu autora, sa umiestňuje v tejto časti, v prípade väčšieho množstva na seba nadväzujúcich grafov a tabuliek, sa tieto umiestňujú v prílohe.

Pre zvýšenie prehľadnosti práce slúžia jednotlivé úrovne kapitol, ktoré sa číslujú s ohľadom na kapitolu vyššej úrovne (napríklad podkapitola kapitoly č. 1 má označenie „1.1“). Za číslom kapitoly sa bodka neuvádza (napr. „1 NÁZOV KAPITOLY“ , „1.1 Podkapitola“).

Súčasťou jadra práce môžu byť okrem textu aj grafické / obrazovéprvky (tabuľky, grafy, ilustrácie, schémy, vzorce a pod.).

Graf 1 [Názov]

Vzorec 1 [Názov]

Zdroj:

Záver práce slúži na stručné zhrnutie dosiahnutých výsledkov s ohľadom na stanovený cieľ. Záver sazapočítavado rozsahu.

Zoznam použitej literatúry obsahuje úplný zoznam bibliografických odkazov. Rozsah tejto časti je daný množstvom použitých literárnych zdrojov, ktoré musia korešpondovať s citáciami použitými v texte. Zoznam bibliografických odkazov sa riadi normou STN ISO 690.
Pri navrhovanej metóde citovania je nevyhnutné upraviť zoznam bibliografických odkazov (resp. zoznam použitej literatúry) tak, aby za menom autora (autorov) nasledoval rok vydania. Zoznam sa v tomto prípade usporadúva abecedne podľa priezviska autora.

5. Článok z časopisu:

6. Článok zo zborníka:

7. Norma:
STN ISO 690: 2012. Informácie a dokumentácia. Návod na tvorbu bibliografických odkazov na informačné pramene a ich citovanie.

8. Patentový dokument:
ÚRAD PRIEMYSELNÉHO VLASTNÍCTVA SLOVENSKEJ REPUBLIKY. 1997. Spôsob výroby tesnenia valivých ložísk. Majiteľ a pôvodca patentu: Vladimír LUKÁČ, Jozef HREHOR. Int.Cl.F16C33/76. Slovenská republika. Patentový spis, 278399. 1997-03-05.

